b'\n_START_ARTICLE_\nRekonstrukcija kraja kaznivega dejanja\n_START_SECTION_\nMetode\n_START_PARAGRAPH_\nRekonstrukcija kraja kaznivega dejanja je bila opredeljena kot sestavljanje sestavljanke. Edina razlika je, da pri sestavljanju nima\xc5\xa1 slike sestavljanke s pokrova \xc5\xa1katle; analitiku pri opravljanju rekonstrukcije ni znano, kako naj bi zgledala slika. Poleg tega je mogo\xc4\x8de tudi, da pri sestavljanju ne bodo prisotni vsi deli sestavljanke, zato bodo pri njej mo\xc5\xbene luknje. Kakorkoli, \xc4\x8de je v pravem vrstnem redu sestavljenih dovolj ko\xc5\xa1\xc4\x8dkov sestavljanke, da lahko nastane dovolj jasna slika, jo lahko opazovalec prepozna in z njo odgovori na kriti\xc4\x8dna vpra\xc5\xa1anja o njej._NEWLINE_V forenzi\xc4\x8dni znanosti so tri pomembna podro\xc4\x8dja pri iskanju odgovorov in dolo\xc4\x8danju elementov kraja kaznivega dejanja: (1) rekonstrukcija posebnega dela dogajanja, (2) rekonstrukcija dogodka, in (3) rekonstrukcija materialnih dokazov. Rekonstrukcija posebnega dela dogajanja vklju\xc4\x8duje prometne nesre\xc4\x8de, bombne napade, umore in raznovrstne nesre\xc4\x8de. Rekonstrukcija dogodkov preverja povezave med dokazi, zaporedjem dogodkov in identiteto vpletenih. Rekonstrukcija materialnih dokazov se osredoto\xc4\x8da na posamezne elemente, kot so oro\xc5\xbeje, krvni made\xc5\xbei, del\xc4\x8dki stekla in ostalimi deli dokazov s katerih je mogo\xc4\x8de pridobiti DNK za analizo.\n_START_SECTION_\nExpertize\n_START_PARAGRAPH_\nZa izdelavo rekonstrukcij mora imeti preiskovalec oz. oseba, ki opravlja rekonstrukcije, dolo\xc4\x8deno tehni\xc4\x8dno znanje in mora temeljito poznati forenzi\xc4\x8dno preiskovanje. Za podro\xc4\x8dje rekonstrukcij ni nobenega izrecnega izobra\xc5\xbeevalnega pogoja za izobrazbo; vseeno pa posedujejo izdelovalci rekonstrukcij dodiplomsko ali podiplomsko izobrazbo iz forenzi\xc4\x8dne znanosti, kemije, biologije, fizike, in\xc5\xbeeniringa ali kazenskega pravosodja. Poleg osnovne izobrazbe mora imeti izdelovalec rekonstrukcij precej\xc5\xa1njo koli\xc4\x8dino preiskovalnih izku\xc5\xa1enj in izku\xc5\xa1enj s podro\xc4\x8dja analiziranja krajev kaznivih dejanj ter materialnih dokazov. Ve\xc4\x8dina izdelovalcev rekonstrukcij je pridobila izku\xc5\xa1nje s preiskovanjem krajev kaznivih dejanj, preiskovanjem umorov ali kot medicinsko pravni preiskovalci. Nedvomno je izdelovalec rekonstrukcij forenzi\xc4\x8dni znanstvenik, ki je specializiran za podro\xc4\x8dje interpretacije in sestavljanja dokazov v smiseln zaporedni vrstni red. Chisum in Turvey razlagata, da oseba, ki izdeluje rekonstrukcijo:\xc2\xa0\xc2\xbbne rabi biti strokovnjak iz vseh forenzi\xc4\x8dnih disciplin\xc2\xab, ampak\xc2\xa0\xc2\xbbmora biti strokovnjak iz samo ene forenzi\xc4\x8dne discipline in sicer iz interpretacije bistva dokazov\xc2\xab. Izdelovalec rekonstrukcije kraja kaznivega dejanja ni nujno tudi isti strokovnjak, ki izdeluje laboratorijske izvide kot so DNK profiliranje ali izdelovanje analiz oro\xc5\xbeja in orodja; vseeno pa mora imeti usposobljeni izdelovalec rekonstrukcije kaznivega dejanja ustrezno poznavanje in razumevanje vseh delov dokazov ter kako vsi ti dokazi spadajo skupaj v kontekst kraja kaznivega dejanja. Tako je sposoben izdelovalec rekonstrukcij sestaviti skupaj vse potrebne kose sestavljanke, da je nato vidna celotna slika.\n_START_SECTION_\nProfesionalna zdru\xc5\xbeenja\n_START_PARAGRAPH_\nLeta 1991 je skupina profesionalcev s podro\xc4\x8dja preiskovanja krajev kaznivih dejanj oblikovala zdru\xc5\xbeenje The Association for Crime Scene Reconstruction, saj so\xc2\xa0\xc2\xbbvideli potrebo po organizaciji, ki bi vklju\xc4\x8devala poznavanje celotnega kraja kaznivega dejanja in pomembnost rekonstruiranja kraja kaznivega dejanja, da bi se bolj\xc5\xa1e razumelo elemente kaznivega dejanja in bolj\xc5\xa1e zavarovalo dokaze.\xc2\xab\xc2\xa0Zdru\xc5\xbeenje izdaja s strani stanovskih kolegov recenzirano revijo, organizira letno konferenco na kateri pridobijo \xc4\x8dlani zdru\xc5\xbeenja nove informacije s podro\xc4\x8dja najnovej\xc5\xa1ih tehnik in tehnologij, ki so uporabljene pri rekonstrukcijah, ter si na konferenci izmenjujejo preiskovane primere. Mnogi izdelovalci rekonstrukcij so prav tako \xc4\x8dlani International Association of Blodstain Pattern Analysts, the American Academy of Forensic Sciences in International Association for Identification.\n_START_SECTION_\nCertificiranje\n_START_PARAGRAPH_\nMednarodno zdru\xc5\xbeenje za identifikacijo je edino nacionalno priznano zdru\xc5\xbeenje v Zdru\xc5\xbeenih dr\xc5\xbeavah Amerike s certifikatom za izpeljavo programov rekonstrukcij krajev kaznivih dejanj. Kandidati morajo za vklju\xc4\x8ditev v izobra\xc5\xbeevalni program izpolnjevati dolo\xc4\x8dene pogoje, kot je minimalno pet let izku\xc5\xa1enj s podro\xc4\x8dja rekonstrukcij kraja kaznivega dejanja; kandidati so dosegli vsaj 120 ur ustreznega profesionalnega usposabljanja, ki vklju\xc4\x8duje obravnavo primerov analiz vzorcev krvnih sledi, rekonstrukcij streljanja in drugih povezanih podro\xc4\x8dij; ter morajo izpolnjevati pogoje kot so objavljen \xc4\x8dlanek v strokovni reviji, predstavljati primere kateremu od profesionalnih zdru\xc5\xbeenj, ali biti aktiven in\xc5\xa1truktor v praksi. Ko odbor potrdi kandidate, morajo le-ti uspe\xc5\xa1no opraviti test s 300 vpra\xc5\xa1anji in uspe\xc5\xa1no opraviti prakti\xc4\x8dna vpra\xc5\xa1anja, ki so povezava z dejanskimi primeri dokazov s krajev kaznivih dejanj prikazanih na fotografijah. Certifikat je veljaven pet let. Mednarodno zdru\xc5\xbeenje za identifikacijo ima na spletni strani objavljen seznam izdelovalcev kraja kaznivega dejanja.'